《穷阴忽霁独往山下看梅》
宋代·张嵲

千峰雪犹积，万木春已回。穷阴倦羁束，忽欣阳景开。

徐步出衡门，中野展幽怀。杖策遂侵寻，独下前山隈。

惊湍激远飙，疏篁耿寒梅。婆娑时动容，似与客徘徊。

岁晏益多感，况斯韶景催。暂赏岂所欢，离念方催颓。

还观增怆恻，三叹为谁来。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。